Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: kötelezési eljárásról szóló 40/1997. (XII. 21.) KTM rendelet
Paragraph Index: 498

c) Szembeötlő, hogy az igazságszolgáltatás ellen irányuló panaszok száma töretlenül magas annak ellenére, hogy a bíráskodás köztudottan nem lehet ombudsmani eljárás tárgya. A már az első évben is megnyilvánuló jelenség okaként akkor a polgárok tájékozatlansága kínálkozott kézenfekvő magyarázatként, mára azonban bebizonyosodott, hogy tartósnak mutatkozó elégedetlenségről van szó, ami az ombudsmani hatáskör esetleges újraszabályozásának gondolatát veti fel. A probléma rendkívül „érzékeny” voltára mi sem jellemzőbb, mint hogy az országgyűlési biztosoknak az ügyészséggel folytatott hatásköri vitájuk eldöntését kérő indítványát az Alkotmánybíróság több mint másfél év eltelte után sem bírálta el.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes